
Disgrifiad Swydd: Tiwtor Iaith Saesneg (TNE) Cyflenwi yn ystod Cyfnod Mamolaeth

	Coleg/Ysgol:
	Bywyd Myfyrwyr 

	Adran/Pwnc:
	Gwasanaethau Hyfforddiant Iaith Saesneg

	Cyflog:
	Gradd 7;  £34,132 - £38,784 y flwyddyn ynghyd â buddion pensiwn USS

	Oriau gwaith: 
	Swydd amser llawn

	Contract: 
	Cyflenwi yn ystod Cyfnod Mamolaeth o fis Medi 2026 i fis Mai 2027

	Lleoliad:
	Lleolir y swydd hon dramor yn Tsieina ar gyfer 2 floc addysgu 



	Cyflwyniad
	Yn ELTS, rydym yn ymfalchïo yn ein hyfforddiant iaith Saesneg proffesiynol ac o safon, ac rydym yn cynnig amrywiaeth o raglenni EFL, EAP ac ESP, yn ogystal â chyrsiau hyfforddiant athrawon CELTA ac asesiadau SWELT.  Er mai ein prif flaenoriaeth yw datblygiad ieithyddol, mae gofal bugeiliol ein myfyrwyr bob amser wrth wraidd popeth rydym yn ei wneud hefyd. Mae ethos o gyswllt cryf, cefnogol a phersonol yn hollbresennol yng ngweithgareddau ELTS ac rydym yn gweithio'n galed i alluogi pob myfyriwr i ddatblygu a chyflawni ei botensial llawn.

Bydd yn rhaid i ddeiliad y swydd hon ddarparu gweithgarwch dysgu ac addysgu o safon uchel i fyfyrwyr, ac ymrwymiad i wella profiad cyffredinol y myfyrwyr.
Disgwylir i ddeiliad y swydd ymgymryd â’r swydd dramor yn ystod y flwyddyn academaidd a dychwelyd i Brifysgol Abertawe i addysgu yn ystod yr haf yn ôl yr angen.
Gan gyd-weithio â chydweithwyr mewn Cyfadrannau perthnasol ym Mhrifysgol Abertawe a thramor, byddwch yn sicrhau gwasanaeth o'r safon uchaf i fyfyrwyr, drwy addysgu myfyrwyr rhyngwladol a chryfhau'r cysylltiadau rhwng Prifysgol Abertawe a sefydliadau partner. 

	Gwybodaeth gefndirol
	Am ragor o wybodaeth am Wasanaethau Hyfforddiant Iaith Saesneg, ewch i'n gwefan. www.swan.ac.uk/elts
Bydd yn rhaid i chi ddarparu tystysgrif foddhaol gan y Gwasanaeth Datgelu a Gwahardd cyn y gellir cadarnhau dyddiad dechrau

	Prif Ddiben y Swydd: 

	Dyletswyddau penodol a ddisgwylir gan y Tiwtor Iaith Saesneg (TNE) yn yr Adran Gwasanaethau Hyfforddiant Iaith Saesneg (ELTS).
Mae’r swydd hon yn gofyn i’r unigolyn fod yn rhan weithredol o dîm addysgu deinamig, gan ddatblygu a chyflwyno cwricwlwm sefydledig a gweithio dramor, gan gynrychioli ELTS a’r Brifysgol ehangach er mwyn cryfhau enw da ein hadran. 
O ddydd i ddydd bydd y rôl yn cynnwys dysgu'r iaith Saesneg dramor, cymryd rôl weithredol wrth greu a pharatoi deunyddiau, diweddaru deunyddiau sy'n bodoli eisoes, 18 awr yr wythnos o gyflwyno cyrsiau, darparu gofal bugeiliol i fyfyrwyr, mentora athrawon newydd a gweithio ar y cyd â staff y gyfadran a'r sefydliad partner.
Disgwylir i’r holl diwtoriaid lynu wrth bolisïau a gweithdrefnau mewnol fel sy’n ofynnol yn unol â’r llawlyfr i staff.
Cynhelir gweithgareddau ar-lein neu wyneb yn wyneb fel sy'n ofynnol yn unol ag anghenion y Gyfadran ac mewn ymateb iddynt.

	Dyletswyddau Cyffredinol
	1. Addysgu fel aelod o dîm addysgu bach dramor ar raglen astudio mewn amrywiaeth o amgylcheddau, o diwtorialau grŵp bach/unigol i ddosbarthiadau mawr.  Trosglwyddo gwybodaeth ar ffurf sgiliau, dulliau, a thechnegau ymarferol, herio dulliau meddwl, meithrin trafodaeth, a datblygu gallu myfyrwyr i drafod yn feirniadol a meddwl yn rhesymol, er mwyn gwella eu lefel iaith Saesneg.
2. Datblygu a diweddaru deunyddiau, dulliau ac ymagweddau addysgu a gweithredu gweithdrefnau a meini prawf asesu sefydledig yn unol â fframweithiau cytunedig.
3. Ceisio ffyrdd o wella perfformiad trwy fyfyrio ar ddull a chyflwyno addysgu, a thrwy gasglu a dadansoddi adborth gan reolwyr llinell a myfyrwyr.  Myfyrio ar ymarfer a datblygiad eich sgiliau dysgu ac addysgu eich hun drwy arsylwadau gan gymheiriaid ac arsylwadau ffurfiol.
4. Nodi anghenion dysgu myfyrwyr er mwyn cynghori ar eu nodau dysgu. Addasu deunyddiau gwersi'n briodol, wrth lynu wrth amcanion dysgu cytunedig yn unol â fframwaith y cwricwlwm sefydledig. Darparu adborth adeiladol i fyfyrwyr yn ôl yr angen, rhoi cyngor ynghylch sgiliau astudio a chynorthwyo gyda phroblemau dysgu.  
5. Cymryd rhan wrth gyflwyno a marcio asesiadau ar draws ELTS, gan gynnwys mynd i sesiynau safoni’n rheolaidd, dilyn meini prawf a gweithdrefnau asesu sefydledig, gan gynnwys cymedroli cyson.
6. Arddangos sgiliau rheoli amser a threfnu rhagorol, drwy fodloni dyddiadau cau a pharchu oriau addysgu sydd ar yr amserlen, ac amserlenni eraill y cyrsiau a'r adran.
7. Ymuno â chyfarfodydd tîm a chyfrannu atynt yn ôl yr angen, yn ogystal ag ymateb yn brydlon i gyfathrebiadau y mae angen ymateb cyflym arnynt er enghraifft, ar Teams, Zoom, neu dros e-bost.          
8. Rhyngweithio'n gadarnhaol ac yn broffesiynol â myfyrwyr, cydweithwyr, cydweithredwyr a phartneriaid eraill yn y sefydliad partner, mewn mannau eraill yn y Brifysgol a'r tu hwnt, ym myd diwydiant/masnach ac yn y byd academaidd.
9. Bod yn ymwybodol o ddatblygiadau ym maes addysgu iaith Saesneg a'r maes pwnc ehangach a chyfrannu at sesiynau datblygiad proffesiynol parhaus sy'n ymwneud â hyn. Pan fo'n bosibl ac yn briodol, gall fod angen a disgwyl i ddeiliad y swydd fynd i gynadleddau a chymryd rhan ynddynt.
10. Cysylltu â chysylltiadau mewnol ac allanol a chymryd rhan wrth gyfnewid gwybodaeth a meithrin perthnasoedd ar gyfer cydweithredu yn y dyfodol pan fo'n ofynnol neu'n unol â chyfarwyddyd Pennaeth yr Adran neu Dîm Rheoli ELTS.
11. Ymgymryd â gweithgareddau gweinyddol er mwyn sicrhau y caiff cofnodion eu cadw'n gywir ac y caiff adroddiadau eu hysgrifennu'n gywir.
12. Ymgymryd â dyletswyddau a gweithgareddau nad ydynt yn rhai addysgu a all gynnwys marchnata ELTS a sefydlu perthnasoedd proffesiynol dramor.
13. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol yn unol â Gwerthoedd y Gwasanaethau Proffesiynol, drwy ymddygiad a rhyngweithiadau dyddiol deiliad y swydd.
14. Bod yn ymwybodol o brosesau a gweithdrefnau'r Brifysgol a rhai adrannol, a hynny yn Abertawe ac yn y sefydliad lletyol. Gan gynnwys, ond heb fod yn gyfyngedig i, fonitro presenoldeb, gweithdrefnau gwneud cwyn, ceisiadau am wyliau blynyddol, urddas yn y gweithle, polisïau diogelu etc.
15. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd
16. Mynd ati'n rhagweithiol i ddod o hyd i gyfleoedd datblygiad proffesiynol parhaus sy'n cyfoethogi rôl y tiwtor iaith Saesneg gan gynnwys diweddaru sgiliau TG perthnasol ac arferion addysgu presennol.





	Meini Prawf y Fanyleb Person

	Gradd neu gymhwyster cyfwerth mewn pwnc cysylltiedig


	CELTA (Tystysgrif mewn Addysgu'r Iaith Saesneg i Oedolion) neu gymhwyster CertTESOL


	Meddu ar wybodaeth arbenigol ddigon manwl neu eang yn y disgyblaethau.


	Y gallu i weithio ar y cyd mewn tîm ac ar draws swyddogaethau dramor ac yn Abertawe i gyflawni canlyniadau llwyddiannus sy'n diwallu anghenion a disgwyliadau cwsmeriaid wrth ymdrechu i gyflawni rhagoriaeth.


	Tystiolaeth o sgiliau trefnu a rheoli amser rhagorol. 

	Arddangos sgiliau rhyngbersonol ardderchog a'r gallu i ennyn diddordeb staff a myfyrwyr a'u hysbrydoli

	Tystiolaeth o'r gallu i fynd y tu hwnt i ddisgwyliadau'r rôl er mwyn hyrwyddo a gwella enw da ELTS a'r Brifysgol yn ehangach.

	Cyfrannu'n llawn at bolisïau Galluogi Perfformiad ac Iaith Gymraeg y Brifysgol.

	Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.


	Gwerthoedd

	Tystiolaeth o ymfalchïo mewn darparu atebion a gwasanaethau proffesiynol 

	Y gallu i gydweithio mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau cwsmeriaid.

	Tystiolaeth amlwg o ymagwedd ofalgar at eich holl gwsmeriaid, gan sicrhau profiad personol a chadarnhaol

	Gwybodaeth, Profiad a Sgiliau

	Tystiolaeth o wybodaeth a dealltwriaeth o sgiliau ac anghenion academaidd ac ieithyddol a materion pontio myfyrwyr rhyngwladol ar bob lefel ac o bob cefndir mewn lleoliad prifysgol.


	Tystiolaeth o gydweithio'n llwyddiannus ar brosiectau yn ELTS a/neu'r Brifysgol ehangach.


	Profiad o gyfrannu at ddatblygu'r cwricwlwm ac adnoddau dysgu ar-lein


	Meini Prawf Dymunol

	Cymhwyster ôl-raddedig mewn disgyblaeth gysylltiedig. Er enghraifft, MA TEFL/TESOL neu Ddiploma TEFL 


	Achrediad Cymrodoriaeth yr Academi Addysg Uwch

	Y gallu i gyfathrebu yn Gymraeg.


	Y Gymraeg 

	Lefel 1 – ‘ychydig’ (ni fydd angen i chi allu siarad Cymraeg i gyflwyno cais am y rôl hon.

